လွင်ႈထုၵ်ႇႁဵတ်းႁၢႆႉ တီႈ ၸၼ်ႉၸွမ်ၵပူးလ် 2020

မိူဝ်ႈ 2020၊ ဢွၵ်ႇထူဝ်ႇပႃႇ 2 ဝၼ်းၼၼ်ႉ ၵူၼ်းၵမ်ၵွင်ႈ 3 ၵေႃႉ လႆႈၶဝ်ႈႁဵတ်းႁၢႆႉတီႈၼႂ်း ဝၢင်း ၸၼ်ႉၸွမ်ၵပူးလ် ဢၼ်မီးတီႈ ဝဵင်းၵပူးလ်၊ မိူင်းဢႃႇၾၵၢၼ်ႇၼီႇသတၢၼ်ႇၼၼ်ႉလႄႈ ယွၼ်ႉလွင်ႈႁဵတ်းႁၢႆႉၼၼ်ႉသေ ၵူၼ်းလႆႈတၢႆၵႂႃႇ မီး 32 လႄႈ ၵူၼ်းလႆႈတၢင်းၸဵပ်းမၢတ်ႇ မီးၵႂႃႇ 50 ပၢႆယဝ်ႉ။  လွင်ႈႁဵတ်းႁၢႆႉဢၼ်ၼၼ်ႉၼႆႉ လႆႈပဵၼ်ၵႂႃႇ မွၵ်ႈ ပွတ်းၼႂ် 11 မူင်း ပဵၼ်ၽွင်းၶၢဝ်းယၢမ်း ဢၼ်ၸဝ်ႈၼႃႈတီႈလူင်ပွင်ၸိုင်ႈၶဝ် တေၽႅဝ်မႃးတီႈၼႂ်း ဝၢင်းၸၼ်ႉၸွမ် တွၼ်ႈတႃႇ ၶိုၼ်ႈႁွတ်ႈပၢင်ၵႅဝ်ႈ ပွႆးၶၢႆပပ်ႉဢီးရၢၼ်းၼၼ်ႉယဝ်ႉ။ ၽူႈၵမ်ၵွင်ႈ 3 ၵေႃႉ ဢၼ်ႁဵတ်းႁၢႆႉၼၼ်ႉ လႆႈယိုဝ်းၵၼ်တင်း တပ်ႉၸုမ်းၽၢႆႇႁူမ်ႇလူမ်ႈသေ လႆႈတၢႆၵႂႃႇယဝ်ႉ။ လုၵ်ႉတီႈ တပ်ႉဢိတ်ႇသလၢမ်းမိတ်ႉ (Islamic State of Iraq and the Levant – Khorasan Province (ISIL)) လႆႈယိုၼ်ႁပ်ႉဝႃႈ ၶဝ်ပဵၼ် ၵေႃႉမီးပုၼ်ႈၽွၼ်း လွင်ႈၵေႃႇၵၢၼ်ႁၢႆႉၼၼ်ႉၼႆယဝ်ႉ။
တႄႇဢဝ် လိူၼ်ပူၼ်ႉမႃးၸိူဝ်းၼၼ်ႉသေ ၼႂ်းၵႄႈ လူင်ပွင်ၸိုင်ႈ ဢႃႇၾၵၢၼ်ႇၼီႇသတၢၼ်ႇ၊ တႃႇလီႇပၢၼ်ႇ လႄႈ တပ်ႉဢိတ်ႇသလၢမ်းမိတ်ႉ ၶဝ်ၼႆႉ လႆႈမီး လွင်ႈၶဵင်ႈၶႅင်မႃးသေ ၸင်ႇဝႃႈ လႆႈပဵၼ် လွင်ႈႁဵတ်းႁၢႆႉၼင်ႇၼႆမႃးယဝ်ႉ။ 

ၽိုၼ်ဢိင်